《初住雷峰下院寄秋渠兄》
明代·释古通

鼓角喧填异上方，闭门曾不减清凉。閒阶雨过苔侵榻，破屋风筛树覆墙。

乞食千家分铄釜，降心半偈倚绳床。莫辞雁翅城边路，小院梅花正早芳。

作者简介：古通，字循圆。顺德人。俗姓梁，原名国桢，字友夏。诸生。世乱隐居于乡。清圣祖康熙四年（一六六五）受具，未几充雷峰下院主。后坐蜕山中。清光绪《广州府志》卷一四一有传。